ไม่ทราบว่านี่คือต่อมน้ำเหลืองรึเปล่าครับ ตอนนี้กังวลมากครับ กดลงไปเหมือนเป็นตุ่มเล้กมากๆ ไม่แข็งมากครับ
สวัสดีค่ะ การวินิจฉัยที่เป็นไปได้1.ต่อมน้ำเหลืองโต มักเกิดตามหลังการอักเสบ เช่นเป็นโรคติดเชื้อบริเวณอวัยวะข้างเคียงนำมาก่อน กดแล้วเจ็บ อาจพบก้อนเดียวหรือหลายก้อนก็ได้ ถ้ารักษาอาการติดเชื้อหาย ต่อมน้ำเหลืองจะค่อยๆยุบไปเอง นึกถึงภาวะนี้มากที่สุดเพราะพบได้บ่อยค่ะแต่ถ้าต่อมน้ำเหลืองโตจากสาเหตุอื่นเช่นเป็นมะเร็งต่อมน้ำเหลือง หรือมะเร็งจากอวัยวะภายในอื่นๆ อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง2.เนื้องอกไขมัน (lipoma) ซึ่งไม่ใช่เนื้อร้าย อาจจะโตช้าๆ ไม่มีอันตรายอะไร แต่ถ้าอยากเอาออกก็สามารถทำได้ค่ะ ปรึกษาศัลยแพทย์3.ถุงน้ำในต่อมไขมันอุดตัน จะเป็นก้อนกลมกลิ้งไปมาได้ตื้นๆที่ชั้นใต้ผิวหนัง อาจพบรูเปิดที่ก้อนแล้วมีไขมันไหลออกมาแนะะนำพบแพทย์เพื่อตรวจลักษณะของก้อนดังกล่าว และดูตำแหน่งของก้อนด้วยว่าเป็นที่ใดการดูแลตัวเองเบื้องต้นไม่ไปกดก้อนบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนังสังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น ที่อาจบ่งบอกว่าเป็นเนื้อร้ายดังกล่าวมาหรือเปล่า ถ้ามีอาการเหล่านั้นแนะนำให้รีบไปพบแพทย์ค่ะ